SonChiriya Box Office Collection: सुशांत सिंह राजपूत 'सोन चिड़िया' से करेंगे डकैती, पहले दिन कमा सकती है इतने करोड़  
'सोन चिड़िया' हुई रिलीज
सुशांत-भूमि की शानदार जोड़ी
पहले दिन कमा सकती है इतने करोड़
SonChiriya Box Office Collection: बॉलीवुड एक्टर सुशांत सिंह राजपूत (Sushant Singh Rajput) और भूमि पेडनेकर (Bhumi Pednekar) की फिल्म 'सोनचिड़िया' (Sonchiriya) शुक्रवार को देशभर के सिनेमाघरों में रिलीज कर दी गई है. इस फिल्म में दोनों स्टार्स के अलावा दिग्गज कलाकार मनोज वाजपेयी, आशुतोष राणा व रणवीर शौरी भी धमाल मचाने को तैयार हैं. जबरदस्त स्टार कास्ट के साथ डायरेक्टर अभिषेक चौबे ने कहानी में कई ट्विस्ट दिखलाए. फिलहाल फर्स्ट डे कलेक्शन की बात करें तो इस फिल्म को टक्कर देने के लिए कार्तिक आर्यन (Kartik Aaryan) और कृति सेनन (Kriti Senon) की फिल्म 'लुका छिपी' भी रिलीज हुई है. लेकिन फिर भी डकैतों पर बनी फिल्म 'सोनचिड़िया' में कुछ अलग हटके कहानी देखने को मिलेगी. दर्शकों के बीच इस बात को लेकर काफी एक्साइटमेंट है.
एक अनुमान के अनुसार 'सोनचिड़िया (Sonchiriya)' फिल्म पहले दिन करीब 5 से 7  करोड़ रुपए कमा सकती है. इस फिल्म का ट्रेलर काफी हिट हुआ था. 'सोनचिड़िया (Sonchiriya)' फिल्म की टैगलाइन बहुत ही दिलचस्प हैः बैरी बेईमान, बागी सावधान! फिल्म में मान सिंह गैंग की कहानी दिखाई गई है और मनोज वाजपेयी जोरदार डायलॉग बोलते भी नजर आ रहे हैं. अभिषेक चौबे निर्देशित 'सोन चिड़िया'में धमाकेदार एक्शन की भरमार होगी. फिल्म डकैतों के शानदार गौरव की झलक देखने मिलेगी. मध्यप्रदेश के बीहड़ों में फिल्माई गयी, 'सोनचिड़िया' शानदार कलाका्रों की टोली के साथ एक दिलचस्प कहानी दर्शकों के सामने पेश होगी. जिसका इशारा फिल्म के ट्रेलर से ही मिल जाता है.

'उड़ता पंजाब' और 'इश्किया' जैसी कहानी के साथ दर्शकों का मनोरंजन कर चुके निर्देशक अभिषेक चौबे 'सोनचिड़िया' के साथ चंबल की कहानी पेश करने के लिए तैयार हैं. फिल्म के निर्माता रोनी स्क्रूवाला हैं. 'सोनचिड़िया' से उम्मीद की जा रही है कि डकैतों को लेकर जबरदस्त फिल्म होगी. वैसे भी सुशांत सिंह राजपूत अपनी बेहतरीन एक्टिंग के लिए पहचाने जाते हैं तो भूमि पेडनेकर देसी रोल बहुत ही सधे हुए ढंग से करती हैं.